पाएं अपने शहर की ताज़ा ख़बरें और फ्री ई-पेपरडाउनलोड करें
पुलिस के एक्शन मोड में आते ही दूसरे दिन रविवार को शहर की सड़कों पर सन्नाटा रहा। चौराहों पर दिन भर खड़े रहने वाले ठेला व्यापारी भी अब गायब हो गए। बेवजह घरों से निकलने वालों को डंडे पढ़ना शुरू होते ही सड़कें भी सुनसान हो गई। हालांकि यह एक्शन यदि 1 महीने पहले शुरू हो जाता तो जिले में संक्रमण का खतरा बढ़ता ही नहीं। लेकिन तब अफसर आंखें मूंदे बैठे रहे।
संक्रमण से बचाव के लिए अधिकारी पूरे महीने सिर्फ लोगों को सोशल डिस्टेंसिंग और मास्क की समझाइश देने का ढिंढोरा पीटते रहे। इधर, अधिकारियों की बात अनसुनी करते हुए शहरवासी भी हुजूम लगाते रहे। धार्मिक, सामाजिक और राजनीतिक गतिविधियों के कारण बड़े स्तर पर सभाएं व आयोजन हुए।
नतीजा यह रहा कि अप्रैल के दूसरे सप्ताह से ही जिले में तेजी से संक्रमण फैलने लगा। जिले में सख्ती बरतना शुरू कर देते तो जिले में संक्रमण का फैलाव ही नहीं होता। यदि हम कोरोना मापदंडों का पालन कर लेते तो मरने वाले 40 से ज्यादा लोगों की जान बच जाती।
अभी यह सन्नाटा ही हमारे लिए सुकून है
जिले में तेजी से पहले संक्रमण के बाद शनिवार को पुलिस एक्शन मूड में आ गई। जिले में लागू कोरोना कब का पालन कराने के लिए पुलिस ने डंडा उठाया और बेवजह घूमने वालों को फटकार ना शुरू कर दिया। पुलिस कि इस सख्ती का यह असर रहा की रविवार को शहर की सड़कों पर सन्नाटा देखने को मिला। चौराहों पर लगने वाले ठेले भी गायब हो गए। फिलहाल यही सन्नाटा हमारे लिए सुकून है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn